b'\n_START_ARTICLE_\nSmurf attack\n_START_SECTION_\nSmurf attack (DoS napad)\n_START_PARAGRAPH_\nSmurf attack je napad na omre\xc5\xbeje in ga uvr\xc5\xa1\xc4\x8damo med DDoS napade. Napad povzro\xc4\x8di visok ra\xc4\x8dunalni\xc5\xa1ki omre\xc5\xbeni promet, kar posledi\xc4\x8dno privede do slab\xc5\xa1ega delovanja in neodzivnosti stre\xc5\xbenikov .\n_START_SECTION_\nNa\xc4\x8din delovanja\n_START_PARAGRAPH_\nSmurf attack preobremeni stre\xc5\xbenik, in sicer s po\xc5\xa1iljanjem velikega \xc5\xa1tevila paketov ICMP echo zahtev, ki se hkrati po\xc5\xa1lje na vse gostitelje v omre\xc5\xbeju. ICMP je protokol, ki ga uporabljajo omre\xc5\xbeni ra\xc4\x8dunalniki za po\xc5\xa1iljanje sporo\xc4\x8dil o napakah, informacije o storitvah in ra\xc4\x8dunalniku. Ko pride do zlorabe protokola ICMP in se gostitelji odzovejo na zahteve ICMP, se opazno pove\xc4\x8da obseg prometa v omre\xc5\xbeju, kar je preobremenjujo\xc4\x8de, zato se stre\xc5\xbenik tako reko\xc4\x8d zru\xc5\xa1i ali pride do nepravilnega, prekinjajo\xc4\x8dega delovanja._NEWLINE_Smurf attack je dobro poznana in tipi\xc4\x8dna oblika DDoS napada, za katerega so razvite varnostne re\xc5\xa1itve, zato ne sodi med prevladujo\xc4\x8de gro\xc5\xbenje. Deluje tako, da se z zlonamenrim programom Smurf ustvari prikrit paket (Spoofed packet) v katerem je dolo\xc4\x8den povratni naslov tar\xc4\x8de. Paket se naslovi na razli\xc4\x8dne naslove v omre\xc5\xbeju, ti pa po\xc5\xa1ljejo odgovor na zahtevo na v paketu dolo\xc4\x8den naslov, kar povzro\xc4\x8di preobremenjenost tar\xc4\x8de-stre\xc5\xbenika.\n_START_SECTION_\nDoS in DDoS napad\n_START_PARAGRAPH_\nDoS (eng. Denial of Service) napad v osnovi pomeni zavrnitev storitve, napad, ki se izvede iz ve\xc4\x8d ra\xc4\x8dunalnikov pa imenujemo DDoS (Distributed Denial of Service) napad._NEWLINE_Poznamo ve\xc4\x8d vrst DoS napadov in sicer: Smurf attack, Ping flood, Ping of death, SYN flood, UDP flood, Teardrop napad in Nuke napad. Cilj vseh DoS ali DDoS napadov je enak, razlikujejo se le v protokolih in orodjih, ki jih uporabljajo ter \xc5\xa1tevil\xc4\x8dnosti in organiziranosti pri napadu._NEWLINE_Za Smurf attack se lahko uporablja razli\xc4\x8dne protokole, med katerimi protokola UDP in TCP potekata preko vseh vmesnikov v na\xc5\xa1em ra\xc4\x8dunalniku, zato sta najpogosteje v rabi. Protokom ICMP po\xc5\xa1ilja samo del TLC paketkov, saj kot povezovalni protokol omogo\xc4\x8di vzpostavitev povezave med odjemalcem in stre\xc5\xbenikom.\n_START_SECTION_\nKarakteristike DDoS\n_START_PARAGRAPH_\nProblemati\xc4\x8dnost DDoS napadov se ka\xc5\xbee v tem, da so izjemno \xc5\xa1tevil\xc4\x8dni. Prav tako pa je storilce te\xc5\xbeko odkriti, zaradi velikega \xc5\xa1tevila poslanih pro\xc5\xa1enj. Izvajajo se prek botneta, ki je skupina ali mre\xc5\xbea ra\xc4\x8dunalnikov, ki so oku\xc5\xbeeni in jih lahko na nek na\xc4\x8din kontroliramo in izkori\xc5\xa1\xc4\x8damo. Izkori\xc5\xa1\xc4\x8danje poteka na tak na\xc4\x8din, da se spro\xc5\xbei ukaz, kjer mre\xc5\xbea ra\xc4\x8dunalnikov v dolo\xc4\x8denem \xc4\x8dasu po\xc5\xa1lje velik paket pro\xc5\xa1enj na to\xc4\x8dno dolo\xc4\x8den IP naslov, ki posledi\xc4\x8dno zaradi preobremenitve, onesposobi delovanje naslovnika.\n_START_SECTION_\nZa\xc5\xa1\xc4\x8dita\n_START_PARAGRAPH_\nV izogib oziroma zmanj\xc5\xa1anje mo\xc5\xbenosti za napad lahko pripomoremo z nastavitvijo ustreznimi nastavitvami usmerjevalnikov v omre\xc5\xbeju. Pomembno je filtriranje na nivoju stre\xc5\xbenikov in onemogo\xc4\x8danje vstopa paketov, ki bi lahko povzro\xc4\x8dili (D)DoS napad. Z anti-(D)DOS varnostnimi re\xc5\xa1itvami implementiranimi na stre\xc5\xbenikih se analizira omre\xc5\xbeni promet ter omejuje vrsta in koli\xc4\x8dina paketov._NEWLINE_V prvi fazi je potrebno ugotoviti s katerega IP naslova prihajajo pro\xc5\xa1nje. V kolikor je mo\xc5\xbeno se za dolo\xc4\x8den \xc4\x8das tudi blokira promet iz dolo\xc4\x8dene dr\xc5\xbeave ali dolo\xc4\x8denega IP naslova. IDS (eng. Intrusion Detection System) je napreden program za ugotavljanje storilcev in iskanje IP naslovov ter uporaben tudi pri obrambi pred (D)DoS napadi.'